PATVIRTINTA

Žagarės gimnazijos direktoriaus

2023 m. kovo 10 d. įsakymu Nr. V–32

**RESPUBLIKINIO ANKSTYVOJO, IKIMOKYKLINIO IR PRIEŠMOKYKLINIO AMŽIAUS VAIKŲ, JŲ TĖVŲ IR MOKYTOJŲ**

**PROJEKTO „BUDINKIME PAVASARĮ SU STEAM“**

**NUOSTATAI**

**PROJEKTO AKTUALUMAS**

Šiuolaikinės ikimokyklinės ugdymo įstaigos pagrindinis siekis yra užtikrinti kokybišką, tikslingą, į kiekvieną vaiką orientuotą ugdymą. Šiandien yra svarbu kritiškai mąstantis vaikas, mokantis veikti kūrybiškai, gebantis priimti sprendimus, o ieškojimai ir atradimai padeda atskleisti ir pažinti pasaulį. Apie STEAM ugdymą viešojoje erdvėje pradėta kalbėti prieš kelerius metus. STEAM tai laisvė savitai pažinti visą supančią aplinką. STEAM ugdymas skatina vaiką išsiaiškinti, kaip kurti naujus dalykus ar perkurti jau esamus, ieškoti netradicinių veikimo būdų. STEAM idėjų taikymas, leidžia vaikui pamatyti pasaulį kaip nesibaigiančių galimybių šaltinį.

**I. BENDRIOSIOS NUOSTATOS**

1. Respublikinio ankstyvojo, ikimokyklinio ir priešmokyklinio amžiaus vaikų, jų tėvų ir mokytojų STEAM projekto „Budinkime pavasarį su STEAM“ (toliau vadinama projektu) nuostatai reglamentuoja tikslą, uždavinius, dalyvius, organizatorius ir organizavimo tvarką , bei baigiamąsias nuostatas.
2. Projektas skirtas ieškoti, atrasti įvairių veiklų gamtoje, skatinant vaikus tyrinėti, eksperimentuoti, kurti, įgyti naujos patirties, išgyventi atradimo džiaugsmus.
3. Projekto organizatorius – Žagarės gimnazijos ikimokyklinis ugdymo skyrius, Kęstučio g. 2, Žagarė.
4. Projekto iniciatorės - Žagarės gimnazijos ikimokyklinio ugdymo skyriaus mokytoja Lina Surblienė ir logopedė Svetlana Laurinavičienė. Projekto koordinatorė, direktorės pavaduotoja ugdymui Rita Milenčienė.
5. Projekto nuostatai skelbiami Žagarės gimnazijos ikimokyklinio ugdymo skyriaus svetainėje, Facebook grupėje „Budinkime pavasarį su STEAM“ (<https://www.facebook.com/groups/161417296692576/>), Facebook grupėje AUKLĖTOJA AUKLĖTOJAI (<https://www.facebook.com/groups/976828812401540>).

**II. TIKSLAS IR UŽDAVINIAI**

1. Projekto tikslas – skatinti tėvus ir mokytojus dalintis kūrybiškomis STEAM idėjomis, skatinti dalyvius kuo daugiau laiko praleisti gamtoje, organizuojant įvairias STEAM veiklas pavasario metu, taip suteikiant vaikams galimybę patirti kūrybos džiaugsmą, gebėjimą eksperimentuoti, projektuoti, tyrinėti ir analizuoti.
2. Uždaviniai :
   1. Sužadinti vaikų atradimo ir pažinimo džiaugsmą, sudarant sąlygas vaikams domėtis STEAM veikla, ugdyti vaikų kūrybinę iniciatyvą, estetinį suvokimą, meninius gebėjimus.
   2. Išgyventi teigiamas emocijas, kūrybinį džiaugsmą , kuriant ir atrandant naujas meninės veiklos priemones.
   3. Dalintis gerąja patirtimi, mokytis vieni iš kitų – vaikų, tėvų, pedagogų.

**III. PROJEKTO DALYVIAI**

1. Projekte kviečiamos dalyvauti šalies ankstyvojo, ikimokyklinio ir priešmokyklinio ugdymo įstaigų bendruomenės (vaikai, jų tėvai/globėjai ir mokytojai).

**IV. ORGANIZAVIMO TVARKA**

1. Projekto dalyviai organizuoja įvairias STEAM veiklas gamtoje, darželio aplinkoje, išvykų metu, parke ir kt., tyrinėjant, eksperimentuojant, analizuojant, pasitelkdami į pagalbą inžineriją ir menus, gamtos ir matematikos mokslus, technologijas.
2. Dalyviai fotografuoja savo STEAM veiklas. Nuo 2023 04 03 iki 2023 05 12 kelia nuotraukas arba nuotraukų koliažą (su darželio pavadinimu, dalyvio vardu ir pavarde, vaikų amžiaus grupe ir trumpu veiklos aprašymu) į šiam projektui sukurtą Facebook grupę „Budinkime pavasarį su STEAM“.
3. Prisijungimo nuoroda į Facebook grupę: https://www.facebook.com/groups/161417296692576/

**VI. BAIGIAMOSIOS NUOSTATOS**

1. Projekto dalyviams bus parengtos Žagarės gimnazijos padėkos, patvirtinančios apie dalyvavimą projekte, kurios bus įkeltos į Facebook grupę „Budinkime pavasarį su STEAM“.
2. Organizatoriai pasilieka teisę projekto metu atsiųstas nuotraukas naudoti neatlygintinai.
3. Už tėvų sutikimus viešinti savo įstaigos vaikų nuotraukas interneto erdvėje atsako kiekviena projekte dalyvaujanti įstaiga. Keliant nuotraukas ar nuotraukų koliažus galima slėpti vaikų veidukus.
4. Dalyvavimas projekte reiškia dalyvio sutikimą su visomis projekto sąlygomis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_